《雨后立秋独由寒溪循路听泉至西山寺即事呈开公 其二》
清代·叶封

如此泉声好，能禁野兴生。空池收滴沥，危石漱琮琤。

逝者从观道，清兮可濯缨。幽期在林樾，取次上头行。

作者简介：（1623—1687）明末清初湖广黄州人，字井叔，号慕庐，又号退翁。顺治十六年进士。历延平府推官、河南登封知县、兵马司指挥，官至工部主事。慎于治狱，不畏权势。王渔洋称道其诗，谓可与宋荦等并列为“十子”。有《嵩山志》、《嵩阳石刻集记》、《慕庐诗》、《嵩游集》。